Synne Sørheim

Synne Sørheim (født 8. mai 1966) er en norsk overlege i psykiatri, og ofte oppnevnt som rettspsykiater. 

Sørheim er utdannet cand.med. ved Universitetet i Oslo og har sittet i styret i Norsk Psykiatrisk Forening. 

Sørheim har vært nestleder (2006–2009) og leder (2009–2010) for psykiatrisk gruppe ved Den rettsmedisinske kommisjon inntil 2010, og har vært sakkyndig i en lang rekke straffesaker.

Utenfor fagmiljøet er hun kjent som en av fire sakkyndige i rettssaken mot Anders Behring Breivik, da sammen med Torgeir Husby. Begge gikk inn for at Breivik var utilregnelig. Oslo tingretts dom av den 24. august 2012 falt på den motsatte konklusjon av Sørheim og Husbys.

Referanser 

Rettspsykiatere
Norske psykiatere
Alumni fra Universitetet i Oslo
Den rettsmedisinske kommisjon
Rettspsykiatriske vurderinger av Anders Behring Breivik